У першай палове ХVI стагоддзя перайшлі ў рукі розных шляхцічаў некалькі свіслацкіх сёл за межамі Чэрвеншчыны, землі якіх непасрэдна сутыкаліся з задобрыцкімі землямі: Якшыцы, Баратычы, крыху пазней - Багушэвічы. Пры гэтым не заўсёды належным чынам адбывалася размежаванне сумесных паляўнічых і гаспадарчых угоддзяў, такіх як сенакосы, пашы, бабровыя гоны. Гэта часам прыводзіла да даволі жорсткіх памежных канфліктаў.